નવી દિલ્હી: ભારતમાં છેલ્લાં બે વર્ષમાં મહિલા સ્મોકર્સની સંખ્યા વધવા છતાં પણ સિગારેટનો વપરાશ ઝડપથી ઘટી રહ્યો છે. જોકે સૌથી વધુ મહિલા સ્મોકર્સની બાબતમાં આપણે અમેરિકા બાદ બીજા નંબરે પહોંચી ગયા છે. આ જાણકારી સ્વાસ્થ્ય મંત્રાલયે સંસદમાં આપી છે. ૨૦૧૪-૧૫માં દેશમાં ૯૩.૨ અબજ સિગારેટનો વપરાશ થયો છે જે ૨૦૧૨-૧૩ની સરખામણીમાં ૧૦ અબજ ઓછો છે. આ દરમિયાન સિગારેટના પ્રોડક્શનમાં પણ ઘટાડો જોવા મળ્યો. ૨૦૧૨-૧૩માં ૧૧૭ અબજ સિગારેટની સરખામણીમાં ૨૦૧૪-૧૫માં ૧૦૫.૩ સિગારેટ જ બનાવવામાં આવી.